rejauldu/bengali-wikipedia huggingface dataset:
এরিক ওয়েন সিমন্স (; জন্ম: ৯ মার্চ, ১৯৬২) কেপ টাউন এলাকায় জন্মগ্রহণকারী দক্ষিণ আফ্রিকান কোচ ও সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে নর্দার্ন ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতি ফাস্ট-মিডিয়াম বোলিংয়ের পাশাপাশি ডানহাতে নিচেরসারিতে ব্যাটিং করতেন এরিক সিমন্স।   প্রথম-শ্রেণীর ক্রিকেট  ১৯৮২-৮৩ মৌসুম থেকে ১৯৯৮-৯৯ মৌসুম পর্যন্ত এরিক সিমন্সের প্রথম-শ্রেণীর খেলোয়াড়ী জীবন চলমান ছিল। ওয়েস্টার্ন প্রভিন্সের অন্যতম প্রধান চালিকাশক্তি ছিলেন এরিক সিমন্স। তিনি ক্রমাগত আন্তর্জাতিক ক্রিকেটে অংশগ্রহণ করা থেকে উপেক্ষার পাত্রে পরিণত হয়েছিলেন। তবে, ৩২ বছর বয়সে বিস্ময়করভাবে তাকে জাতীয় দলে খেলার জন্যে আমন্ত্রণ জানানো হয়।   আন্তর্জাতিক ক্রিকেট  সমগ্র খেলোয়াড়ী জীবনে তেইশটি ওডিআইয়ে অংশগ্রহণ করেছেন এরিক সিমন্স। ১৯ ফেব্রুয়ারি, ১৯৯৪ তারিখে জোহেন্সবার্গে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ২৩ ফেব্রুয়ারি, ১৯৯৫ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।  প্রকৃত অল-রাউন্ডারের ভূমিকায় অবতীর্ণ হয়েছিলেন তিনি। ফাস্ট-মিডিয়াম বোলিং করতেন। শেষের দিকে সুনিয়ন্ত্রিত পন্থায় কিছুটা ধীরলয়ে মিডিয়াম বোলিংয়ে অগ্রসর হন। এছাড়াও, মাঝারিসারিতে মারকুটে ব্যাটিং করতেন। পরবর্তী দুই বছরে ২৩টি একদিনের আন্তর্জাতিকে অংশ নেন। এ পর্যায়ে বোলিংয়ে সফলতার স্বাক্ষর রাখলেও ব্যাটিংয়ে তেমন সুবিধে করতে পারেননি।   অবসর  ক্রিকেট খেলা থেকে অবসর গ্রহণের পর কোচিংয়ের দিকে ধাবিত হন। ওয়েস্টার্ন প্রভিন্স দলের কোচের ভূমিকায় অবতীর্ণ হন। সেপ্টেম্বর, ২০০২ সালে জাতীয় দলের কোচ হিসেবে মনোনীত হন। দুই বছর দায়িত্ব পালন করেন। কিন্তু, অক্টোবর, ২০০৪ সালে জাতীয় দলের দূর্বল ক্রীড়াশৈলীর খেসারতস্বরূপ তাকে এ দায়িত্ব থেকে অব্যাহতি প্রদান করা হয়। রে জেনিংসকে তার স্থলাভিষিক্ত করা হয়েছিল। ১০ জানুয়ারি, ২০১০ তারিখ থেকে ১৪ ফেব্রুয়ারি, ২০১২ তারিখ পর্যন্ত ভারতীয় ক্রিকেট দলের বোলিং পরামর্শকের দায়িত্ব পালন করেন।   তথ্যসূত্র    আরও দেখুন   প্যাট সিমকক্স  গ্রাহাম শ্যাভলিয়ের  সানফয়েল সিরিজ  প্রথম-শ্রেণীর ক্রিকেট দলসমূহের বর্তমান তালিকা  দক্ষিণ আফ্রিকান একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্ডিয়ান প্রিমিয়ার লিগের কোচ বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:ক্যারিবিয়ান প্রিমিয়ার লিগের কোচ বিষয়শ্রেণী:কেপ টাউন থেকে আগত ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার বিষয়শ্রেণী:দক্ষিণ আফ্রিকান ক্রিকেট কোচ বিষয়শ্রেণী:দক্ষিণ আফ্রিকা জাতীয় ক্রিকেট দলের কোচ বিষয়শ্রেণী:নর্দার্নসের ক্রিকেটার
মারাং রামি মোলোসিওয়া (জন্ম ১৯৯১) একজন বোতসোয়ানীয় অভিনেত্রী ও টেলিভিশন হোস্ট।  তিনি টেলিভিশন অনুষ্ঠান মান্টলওয়ানেং হোস্ট করেন। তিনি ২০২০ সালে টেলিভিশন নাট্য ধারাবাহিক এমটিভি শুগাতে বতসোয়ানার একমাত্র অভিনয়শিল্পী হিসাবে উপস্থিত হন।   জীবন  মোলোসিওয়া সেরোওয়ে পালাপায়ে এলাকা থেকে এসেছেন, কিন্তু তিনি গ্যাবোরোনে বেড়ে উঠেছেন। তিনি ২০০২ সাল নাগাদ অভিনয় শুরু করেছিলেন, কিন্তু ২০১৩ সালে প্রিটোরিয়া বিশ্ববিদ্যালয় থেকে নাটকে স্নাতক হওয়ার পর তিনি অনেক পরে প্রশিক্ষণ শুরু করেন,  যদিও অন্য একটি সূত্র উইটওয়াটারস্র্যান্ড বিশ্ববিদ্যালয় বলে।   ব্যক্তিগত জীবন  মোলোসিওয়া ঘোষণা করেছিলেন যে তিনি এবং অবসরপ্রাপ্ত ফুটবলার ডিপসি সেলোলওয়ানের একটি সন্তান হচ্ছে ২০২০ সালের মে মাসে। এটি ছিল সেলোলওয়ানের দ্বিতীয় সন্তান। তারা চার বছর ধরে সঙ্গী ছিলেন। ২০২১ সালে এই জুটি বিয়ে করেন।   তথ্যসূত্র   বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভিটভাটারস্র্যান্ট বিশ্ববিদ্যালয়ের প্রাক্তন শিক্ষার্থী বিষয়শ্রেণী:প্রিটোরিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:টেলিভিশন অভিনয়শিল্পী বিষয়শ্রেণী:মঞ্চ অভিনেত্রী বিষয়শ্রেণী:২১শ শতাব্দীর অভিনেত্রী বিষয়শ্রেণী:বতসোয়ানার নারী টেলিভিশন উপস্থাপক বিষয়শ্রেণী:বোতসোয়ানীয় নারী মডেল বিষয়শ্রেণী:২১শ শতাব্দীর বোতসোয়ানীয় নারী
খাপসে (তিব্বতি: ཁ་ཟས་) বা সাধারণভাবে আমজক (তিব্বতি: ཨམ་བྱོག་ কান থেকে) একটি ছাঁকা তেলে ভাজা তিব্বতি বিস্কুট। এটি ঐতিহ্যগতভাবে তিব্বতি নববর্ষ বা লোসার উপলক্ষে প্রস্তুত করা হয়।  খাপসের জন্য সাধারণত ময়দা, ডিম, মাখন ও চিনি দিয়ে ময়দার তাল তৈরি করা হয় এবং এটি বিভিন্ন আকার ও আকৃতিতে তৈরি করা হয়। কিছু খাপসেতে গুঁড়ো চিনি ছড়ানো হয়। অন্যদিকে গাধার কানের আকৃতির খাপসে আলংকারিক হয়।   এছাড়াও দেখুন     ক্লেনাট    মেজাপ-গোয়া    তিব্বতি খাবারের তালিকা  তথ্যসূত্র    বিষয়শ্রেণী:তিব্বতি রন্ধনশৈলী বিষয়শ্রেণী:বিস্কুট বিষয়শ্রেণী:গভীর তেলে ভাজা খাবার বিষয়শ্রেণী:নববর্ষের খাবার
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৬:২১, ২২ ফেব্রুয়ারি ২০২৪ (ইউটিসি) পূর্ব সন্দ্বীপ বহুমূখী উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০২:১৪, ১১ ফেব্রুয়ারি ২০২৪ (ইউটিসি)  একই কারণ দেখিয়ে একই বিষয়ের অপসারণ প্রস্তাবনা একক পাতায় করুন। পরে প্রয়োজনে আরও যোগ করতে পারেন। ―  ☪  কাপুদান পাশা (✉) ১০:০৯, ১১ ফেব্রুয়ারি ২০২৪ (ইউটিসি) ধন্যবাদ। অর্ঘ্য বড়ুয়া (আলাপ) ১৭:১০, ১১ ফেব্রুয়ারি ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
গিরিজাবাই মাধব কেলকর () (১৮৮৬ – ১৯৮০) ছিলেন ভারতের একজন নারীবাদী এবং লেখক। তাঁর নাটকের অভিনয় থেকে নারীর অধিকার এবং লিঙ্গ ভূমিকার ধারণা সম্পর্কে অনেক বিতর্কের জন্ম হয়েছে। তিনি ১৯২৮ সালে পুনেতে অনুষ্ঠিত অখিল ভারতীয় মারাঠি নাট্য পরিষদের ২৩তম অখিল ভারতীয় মারাঠি নাট্য সম্মেলন (সর্বভারতীয় মারাঠি থিয়েটার সম্মেলন) এর সভাপতি ছিলেন। ব্যক্তিগত জীবন শিক্ষিত এবং সমসাময়িক মানের (১৫ বছর) বেশি বয়সী হওয়ায় এবং বয়ঃসন্ধি প্রাপ্ত হওয়ার পরে, গিরিজাবাই দুইবারের বিপত্নীক মাধব কেলকারকে বিবাহ করেছিলেন। মাধব ছিলেন একজন সহকারী মামলেদার (সরকারী রাজস্ব সংগ্রহের জন্য দায়ী), তাঁর কর্মস্থল ছিল উত্তর মহারাষ্ট্রে। তিনি ছিলেন নরসিংহ চিন্তামন কেলকরের বৌদি।  কর্মজীবন বিখ্যাত মারাঠি সাহিত্যিকদের পরিবারে গিরিজাবাইয়ের বিবাহ হয়েছিল। মারাঠি সাহিত্যকে পেশা হিসাবে অনুসরণ করার জন্য এবং এইভাবে নিজের আকাঙ্খা পূরণ করার জন্য তাঁর স্বামী তাঁকে উৎসাহ দিয়েছিলেন। তিনি ছিলেন একজন বিশিষ্ট লেখক যিনি মারাঠি ভাষা ও সাহিত্যের প্রচার করেছিলেন। তিনি জলগাঁওতে ভগিনী মন্ডল নামে একটি মহিলা সংগঠন শুরু করেন। তিনি ১৯৩৫ সালে সর্বভারতীয় হিন্দু মহিলা পরিষদের সভাপতি ছিলেন। লেখা তাঁর কাজের মধ্যে রয়েছে পুরুষাঞ্চে বন্দ [পুরুষদের বিদ্রোহ] এবং স্ত্রীয়াঞ্চে স্বর্গ [মহিলাদের স্বর্গ]। নারী নিপীড়ন সম্পর্কে তাঁর মতামতকে পদ্মা আনাগোল জটিল বলে বর্ণনা করেছেন, এটি তাঁর রচনাতেই প্রকাশ পেয়েছে। তাঁর মতে, পুরুষাঞ্চে বন্দ নাটকটি লেখা হয়েছিল "ভারতীয় নারীদের প্রতি নিন্দাবাদের প্রভাব নিবারণ করার জন্য"। খাদিলকরের নাটক স্ত্রীয়াঞ্চ বন্দ [নারী বিদ্রোহ] লেখাটির প্রতিক্রিয়া ছিল এটি। পুরুষাঞ্চে বন্দ লেখায় যেভাবে তিনি নারী চরিত্রের ধারণা করেছিলেন, জীবনের দিকে তাদের মনোভাব, এবং তাদের সমস্যার সমাধান করার আত্মবিশ্বাস, সেটিই ছিল পুরুষ আধিপত্য জগতের বিষয়ে তাঁর সমালোচনা। তিনি দেখিয়েছিলেন ক্ষমতায়ন শিক্ষা থেকে উদ্ভূত হয়, স্ত্রী লিঙ্গের সাথে যুক্ত দুষ্কর্ম এবং মহিমা উভয়ই কৃত্রিম এবং মিথ্যা নির্মাণ, মহিলাদের শ্রম অদৃশ্য এবং মহিলারা এমন কাজগুলি সম্পাদন করতে পারে যা করতে সাধারণত পুরুষদের নিযুক্ত করা হয়। "ভারতীয় সাহিত্যের বিশ্বকোষ" (দ্য এনসাইক্লোপিডিয়া অফ ইণ্ডিয়ান লিটারেচার) তাঁর লেখাকে আপ্তে দ্বারা অনুপ্রাণিত বলে বর্ণনা করে। তাঁর কাজ বর্ণনা করে "পারিবারিক জীবনের কাঠামোর মধ্যে নারীদের দুর্ভোগ, সামাজিক অবিচারের বিরুদ্ধে পরিমিত প্রতিবাদ"। তিনি নিজেকে নারীত্বের ঐতিহ্যগত হিন্দু ধারণার সাথে দৃঢ়ভাবে চিহ্নিত করেছিলেন, যেমন স্ত্রী এবং মা হিসাবে একটি রহস্যময় ভূমিকা, তুচ্ছ ছাড়ের জন্য জিজ্ঞাসা করা ইত্যাদি।  তথ্যসূত্র  বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় অ-কল্পকাহিনী লেখক বিষয়শ্রেণী:১৯৮০-এ মৃত্যু বিষয়শ্রেণী:১৮৮৬-এ জন্ম বিষয়শ্রেণী:মারাঠি ভাষার লেখক বিষয়শ্রেণী:মারাঠি ব্যক্তি বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:ভারতীয় হিন্দু বিষয়শ্রেণী:হিন্দু নারীবাদী বিষয়শ্রেণী:ভারতীয় নারীবাদী লেখক
এইচডি ২০৩৯  ফিনিক্স নক্ষত্রমণ্ডলে অবস্থিত একটি হলুদ বামন বা উপ দৈত্যাকার তারা। এই তারা খালি চোখে দেখা যায়না এবং এটি সূর্য থেকে প্রায় ৩৩০ আলোকবর্ষ দূরে। এইচডি ২০৩৯ অপেক্ষাকৃত স্থিতিশীল তারা,এর কক্ষপথে বৃহস্পতি গ্রহের চেয়ে তিন গুন বেশি ওজনের একটি গ্রহ আবিষ্কৃত হয়েছে,যেটি এইচডি ২০৩৯বি নামে পরিচিত যা কিনা মানব আবিষ্কৃত ১০০ তম গ্রহ।   নামকরণ  এইচডি ২০৩৯ এর নামকরণ হেন্দরি ড্রেপারের ক্যাটালগ থেকে করা হয়েছে। এই ক্যাটালগটি ১৯১৮ থেকে ১৯২৪ সালের মাঝামাঝি সময়ে প্রকাশিত হয়, যা ১৯১১ থেকে ১৯১৫ সালে এর মাঝামাঝি সময়ে এনি জাম্প কেনন এবং তার দলের সমন্বয়ে তৈরিকৃত।pp. 214–215 in The Henry Draper Memorial, Annie J. Cannon, Journal of the Royal Astronomical Society of Canada 9, #5 (May–June 1915), pp. 203–215, Bibcode: 1915JRASC...9..203C.The Henry Draper Catalogue, Annie J. Cannon and Edward C. Pickering, Annals of Harvard College Observatory; hours 0 to 3, 91 (1918), Bibcode: 1918AnHar..91....1C; hours 4 to 6, 92 (1918), Bibcode: 1918AnHar..92....1C; hours 7 to 8, 93 (1919), Bibcode: 1919AnHar..93....1C; hours 9 to 11, 94 (1919), Bibcode: 1919AnHar..94....1C; hours 12 to 14, 95 (1920), Bibcode: 1920AnHar..95....1C; hours 15 to 16, 96 (1921), Bibcode: 1921AnHar..96....1C; hours 17 to 18, 97 (1922), Bibcode: 1922AnHar..97....1C; hours 19 to 20, 98 (1923), Bibcode: 1923AnHar..98....1C; hours 21 to 23, 99 (1924), Bibcode: 1924AnHar..99....1C. এইচডি ২০৩৯ এর সাইরাস, প্রছায়ন এবং আল্ডেবারান তারার সাথে সাদৃশ্য পূর্ণ কোনো সাধারন নাম নেই।  বৈশিষ্ট্য  এইচডি ২০৩৯ একটি স্থিতিশীল জি-টাইপ তারা,যার মানে এটি সূর্য থেকে দেখা যেতে পারে এমন সাদা আলোয় দিপ্তিময়। ভরের ক্ষেত্রে এটি অভিন্ন বৈশিষ্ট্য প্রদর্শণ করে। এইচডি ২০৩৯ এর ব্যসার্ধ সূর্যের ৬ ভাগের ৫ ভাগ। এই তারা সূর্যের চেয়ে একটু বেশি উষ্ণ, এর তাপমাত্রা ৫৯৮৪ কেলভিন যেখানে সূর্যের পৃষ্ট তাপ ৫৭৭৮ কেলভিন। এইচডি ২০৩৯ অসাধারণভাবে ধাতু সমৃদ্ধ যার কারণে এটি জ্যোতির্বিজ্ঞানের মনোযোগ আকর্ষণ করেছে। বাম|থাম্ব|200x200px|ফিনিক্স নক্ষত্রমণ্ডল যেখানে এইচডি ২০৩৯ অবস্থিত   দূরত্ব ও দৃশ্যমানতা  পৃথিবী থেকে পর্যবেক্ষণকালীন এই তারা নবম মাত্রার, এর মানে এটি খালি চোখে দৃশ্যমান না,কিন্তু টেলিস্কোপ দিয়ে দেখা যায়। এইচডি ২০৩৯ সূর্য থেকে প্রায় ৩৩০ আলোকবর্ষ দূরে অবস্থিত, যা কিনা রাতের আকাশে দৃশ্যমান দ্বিতীয় উজ্জ্বলতম তারা কেনোপাস এর সূর্য থেকে দূরত্বের সমান।   গ্রহমণ্ডল  ২০০২ সালে অ্যাংলো - অস্ট্রেলিয়ান গ্রহ অনুসন্ধানি দল একটি গ্রহ খুজে পায় যেটি তারাটিকে অনেকটা হেলানো কক্ষপথে পরিভ্রমণ করছে। এর নিন্মতম ভর বৃহস্পতির তিন গুণের বেশি এবং এর কক্ষীয় পর্যায়কাল তিন বছরের বেশি। গ্রহটি তারাটিকে প্রদক্ষিণ কালে দুই AU দূরত্ব বজায় রাখে।পৃথিবীর ক্ষেত্রে কল্পনা করতে গেলে, পৃথিবী সূর্যকে প্রদক্ষিণকালে এক AU দূরত্ব বজায় রাখে। রাখে।পৃথিবীর ক্ষেত্রে কল্পনা করতে গেলে, পৃথিবী সূর্যকে প্রদক্ষিণকালে এক AU দূরত্ব বজায় রাখে। 'এইচডি ২০৩৯বি' এর আবিষ্কার সাধারনভাবে জানানো হয়েছিল,পর্যবেক্ষকরা কোনো সংবাদ সম্বেলন এর আয়োজন করেননি,এই গ্রহের অস্তিত্বের কোন আনুষ্ঠানিক ঘোষণাও করা হয়নি। হয়নি।বৈজ্ঞানিক সম্প্রদায় দ্বারা ১০০তম এই গ্রহের অস্তিত্ব যাচাই করা হয়েছে।   আরও দেখুন   গ্রহের তালিকা   তথ্যসূত্র   বিষয়শ্রেণী:মহাকাশ বিষয়শ্রেণী:মহাকাশ বিজ্ঞান
ফ্রান্সিস ক্যাম্পবেল রস ডগলাস, বারলোচ কেসিএমজির প্রথম ব্যারন ডগলাস (২১ অক্টোবর ১৮৮৯ - ৩০ মার্চ ১৯৮০), একজন ব্রিটিশ সাংবাদিক, আইনজীবী এবং লেবার পার্টির রাজনীতিবিদ ছিলেন।   সংসদীয় কর্মজীবন  তিনি ১৯২৯ সালে ইয়োভিলের বিরুদ্ধে লড়াই করে পরাজিত হন। তিনি ১৯৪০ সালে একটি উপনির্বাচনে ব্যাটারসি নর্থের সংসদ সদস্য (এমপি) নির্বাচিত হন। এই আসনটি তিনি ১৯৪৬ সাল পর্যন্ত বহাল রাখেন। তিনি ১৯৪০ থেকে ১৯৪৫ সাল পর্যন্ত শিক্ষা বোর্ডের সংসদীয় সচিবের সংসদীয় ব্যক্তিগত সচিব এবং ১৯৪৫ থেকে ১৯৪৬ সাল পর্যন্ত স্বরাষ্ট্র সচিবের দায়িত্ব পালন করেন (জেমস চুটার এড উভয় পদেই ছিলেন)।  বারলোকের লর্ড ডগলাস ১৯৮০ সালের মার্চ মাসে ৯০ বছর বয়সে মারা যান। তার মৃত্যুর পর উপাধিটি বিলুপ্ত হয়ে যায়।   তথ্যসূত্র    Francis Douglas, 1st Baron Douglas of Barloch at Archives in London and the M25 area    বহিঃসংযোগ      বিষয়শ্রেণী:শ্রমিক দল (যুক্তরাজ্য) এর বংশানুক্রমিক পিয়ার বিষয়শ্রেণী:গ্লাসগো বিশ্ববিদ্যালয়ের প্রাক্তন শিক্ষার্থী বিষয়শ্রেণী:লন্ডন কাউন্টি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ বিষয়শ্রেণী:১৯৮০-এ মৃত্যু বিষয়শ্রেণী:১৮৮৯-এ জন্ম বিষয়শ্রেণী:ব্যাটারসি মেট্রোপলিটন বরো কাউন্সিলের সদস্য বিষয়শ্রেণী:বৃহত্তর লন্ডনের মেয়র
স্পটেড সটুথ(বৈজ্ঞানিক নাম: Prioneris thestylis(Doubleday)) এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এর সদস্য।   উপপ্রজাতি  ভারতে প্রাপ্ত স্পটেড সটুথ এর উপপ্রজাতি হল-    Prioneris thestylis thestylis Doubleday, 1842 – Himalayan Spotted Sawtooth  বর্ণনা  প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-  এই প্রজাতি রায়সেনা (Hill Jezebel) প্রজাতিকে নকল করে।  পুরুষ নমুনার সামনের ডানার শীর্ষভাগ তীক্ষ্ণ। ডানার উপরিতল সাদা এবং সামনের ডানার উপরিপৃষ্ঠ শীর্ষভাগ চওড়া কালো এবং সাদা রেখা এবং ছোপযুক্ত। পুরুষ নমুনায় আর্দ্র ঋতুরূপে পিছনের ডানার উপরিপৃষ্ঠ সাদা ছোপযুক্ত চওড়া কালো বর্ডার অথবা সীমারেখা দেখা যায়।  স্ত্রী নমুনার ডানার উপরিতল হিল জেজেবেল এর অনুরূপ অর্থাৎ মূল রং কালো এবং কালচে আঁশে ছাওয়া, বিভিন্ন আকৃতির সাদা এবং ক্রীমবর্ণ ছাপযুক্ত। তবে অমিল হিসাবে, সামনের ডানার উপরিতলে সেল এর শেষপ্রান্তে ৪টি ছট এবং সুস্পষ্ট আঁকাবাঁকা সাদা ছোপ এর সারি বিদ্যমান। স্ত্রী এবং পুরুষ উভয় নমুনাতে সামনের ডানার নিম্নতলে উপরিউক্ত ৪টি ছট এবং সুস্পষ্ট আঁকাবাঁকা ছোপ এর সারি দেখা যায়। উভয় নমুনাতেই পিছনের ডানার নিম্নতল হিল জেজেবেলের ন্যায় কালো এবং লম্বাটে হলুদ ছোপযুক্ত। শুষ্ক ঋতুরূপে, পিছনের ডানার নিম্নতলে কালো দাগ-ছোপ প্রায় থাকেই না এবং অধিকাংশ ভাগ হলুদ থাকে যাতে শিরা বরাবর সাদা রেখার উপস্থিতি লক্ষ করা যায়। শুষ্ক ঋতুরূপে এই প্রজাতির নমুনা আকারে অপেক্ষাকৃত ছোট হয়।   তথ্যসূত্র    বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত পিয়েরিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৪২-এ বর্ণিত প্রজাপতি
বৃন্দাবন গোস্বামী অসম গণ পরিষদের নেতা এবং আসাম সরকারের প্রাক্তন শিক্ষামন্ত্রী ছিলেন। আসাম আন্দোলনের সময় লাইমলাইটে আসা ছাত্রনেতাদের একজন ছিলেন তিনি। তিনি অসম গণ পরিষদের বিভক্ত গোষ্ঠীর সদস্য ছিলেন যা নাতুন অসম গণ পরিষদ নামে পরিচিত, যখন এটি প্রফুল্ল কুমার মহন্তের কারণে গঠিত হয়েছিল। এছাড়াও তিনি স্বল্প সময়ের জন্য অসম গণ পরিষদের সভাপতি ছিলেন।Cabinet Portfolio Names for BJP-led Govt in Assam  ২০০৬ সালে আসাম বিধানসভা নির্বাচনের সময়, গোস্বামীকে আসাম গণ পরিষদের মুখ্যমন্ত্রী পদপ্রার্থী হিসাবে নামকরণ করা হয়েছিল। এছাড়াও তিনি তেজপুর কেন্দ্র থেকে পাঁচবার বিধানসভার সদস্য   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:আসামের রাজ্য মন্ত্রিপরিষদের মন্ত্রী বিষয়শ্রেণী:অসম গণপরিষদের রাজনীতিবিদ বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:আসাম বিধানসভার সদস্য ২০০১-২০০৬ বিষয়শ্রেণী:আসাম বিধানসভার সদস্য ১৯৯৬-২০০১ বিষয়শ্রেণী:আসাম বিধানসভার সদস্য ১৯৮৫-১৯৯১ বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম
থাম্ব| নিষাদ (নি) নিষাদ হিন্দুস্তানি সঙ্গীত এবং কর্ণাটিক সঙ্গীতের সাতটি স্বর এর সপ্তম স্বর। নিষাদ শব্দাংশের দীর্ঘ রূপ नी। শব্দাংশটি গাওয়ার সময় উচ্চারণে সরলতার জন্য, নিষাদকে নি (স্বরলিপি - ন) হিসাবে উচ্চারণ করা হয়। দেবনাগরী লিপিতে একে निषादও বলা হয়।   বিস্তারিত  নিষাদ সম্পর্কে তথ্য এবং ভারতীয় শাস্ত্রীয় সঙ্গীতে এর গুরুত্ব নিচে দেওয়া হল :   নিষাদ হল অষ্টক বা সপ্তকের সপ্তম স্বর।  নিষাদ হল ধৈবতের (ধা) অবিলম্বে পরবর্তী স্বর।  নিষাদের স্বর হল কোমল ও শুদ্ধ।  বলা হয় যে ষড়জ হল মৌলিক স্বর যেখান থেকে বাকি ৬টি স্বর উৎপন্ন হয়। যখন আমরা ষড়জ শব্দটি ভাঙি তখন আমরা পাই, ষড় এবং জ। মানে মারাঠিতে ষড় অর্থ ৬ এবং জ হচ্ছে 'জন্ম দেওয়া'। তাই মূলত অনুবাদ :   षड् - 6, ज -जन्म । অতএব, এটি সম্মিলিতভাবে সঙ্গীতের অন্য ছয়টি নোটের জন্ম দেওয়া বোঝায়। তাই ষড়জ থেকে স্বর নি গঠিত হয়।   নিষাদের কম্পাঙ্ক ৪৫০ হার্জ। সাতটি স্বরের কম্পাঙ্কও নীচে দেওয়া হল: সা ২৪০ হার্জ, রে ২৭০ হার্জ, গা ৩০০ হার্জ, মা ৩২০ হার্জ, পা ৩৬০ হার্জ, ধা ৪০০ হার্জ, এবং নি ৪৫০ হার্জ, সা ৪৮০ হার্জ (তার সপ্তক)........ (এবং এভাবে)।  ফলস্বরূপ, ৯০০ হার্জ -এর ধা-এর (তার সপ্তক) পর নী  এর ফ্রিকোয়েন্সি ৮০০ হার্জ অর্থাৎ নিম্ন অষ্টক নি এর দ্বিগুণ।   নিষাদের ২টি শ্রুতি আছে। পূর্বে প্রধান শ্রুতি, কেবল নি-এর জন্য নয়, অন্যান্য সমস্ত স্বরের জন্য, শেষ শ্রুতিতে ছিল কিন্তু এখন এটি ১ম শ্রুতিতে বিবেচিত হয়।  উদাহরণস্বরূপ, যদি এগুলো নি-এর ২টি শ্রুতি হয় তবে,  পূর্বে এটি ছিল নী-র প্রধান শ্রুতির অবস্থান।           ^         1  2        ^         কিন্তু এখন এই অবস্থানই হয়ে উঠেছে নী-র প্রধান শ্রুতি।   ষড়জ (সা) এবং পঞ্চম (পা) ব্যতীত অন্য সকল স্বর কোমল বা তীব্র স্বর হতে পারে, কিন্তু সা এবং পা সর্বদাই শুদ্ধ স্বর। এবং তাই সা এবং পাকে অচল স্বর বলা হয়, কারণ এই স্বরগুলো তাদের আসল অবস্থান থেকে সরে না। স্বর রা, গা, মা, ধা, নিকে চল স্বর বলা হয়, কারণ এই স্বরগুলো তাদের আসল অবস্থান থেকে সরে যায়।   সা, রে, গা, মা, পা, ধা, নি - শুদ্ধ স্বর        রে, গা, ধা, নি - কোমল স্বর        মা - তীব্র স্বর   খামাজ ঠাট, কাফি ঠাট, আসাবরী ঠাট এবং ভৈরবী ঠাট- এর রাগগুলোতে কোমল নিষাদ রয়েছে, বাকি ঠাটে রয়েছে শুদ্ধ নিষাদ।  রাগগুলো যেখানে নী হল ভাদি স্বর - রাগ জৌনপুরী, রাগ তিলাং, ইত্যাদি। রাগ যেখানে নি হল সম্বাদী স্বর - রাগ পূর্বী, রাগ ইমন, ইত্যাদি।  কাল্পনিকভাবে বলতে গেলে, নিকে বলা হয় নিরাকার ভ্রম, নিরাকার ব্রহ্মা, যেমন তিনটি প্রধান দেবতা, ব্রহ্মা, বিষ্ণু এবং শিব প্রথমে সৃষ্টি করেছিলেন অর্থাৎ সাকার ব্রহ্মা (সা) এবং তারপর এই তিন দেবতা ঋষিমুনিকে সৃষ্টি করেছিলেন অর্থাৎ রে এবং তারপর গন্ধর্বদের সৃষ্টি হয়েছিল গান গাওয়ার জন্য এবং তারপর ভগবান ইন্দ্র বা রাজা ইন্দ্র অর্থাৎ মহিপালকে সৃষ্টি করা হয় এবং একবার মহিপাল (রাজা) বা রাজা সৃষ্টি হলে প্রজা বা সাধারণ নাগরিক বা প্রজা তৈরি হয় এবং মানুষের নিজস্ব ধর্ম বা কর্তব্য/ধর্ম থাকে। ধর্ম তৈরি হয়েছিল, ধর্ম যখন ব্রহ্মার নিরাকার রূপ তৈরি হয়েছিল অর্থাৎ ধর্ম ব্রহ্মার নিরাকার রূপ তৈরি করেছিল (নি)। নি শব্দাংশের গুরুত্ব দেখানোর জন্য নিকে নিরাকার ব্রহ্মার সংক্ষিপ্ত রূপ দেওয়া হয়েছে। সুতরাং এটি সাকার ব্রহ্মা (সা) দিয়ে শুরু হয়ে নিরাকার ব্রহ্মা (নি) দিয়ে শেষ হয়।  নিষাদ হাতির ভেঁপু থেকে উৎসারিত বলে কথিত আছে।  নিষাদ শুক্র গ্রহের সাথে যুক্ত।  নিষাদ বহু রঙের সাথে যুক্ত।   আরো দেখুন    হিন্দুস্তানি শাস্ত্রীয় সঙ্গীতে রাগের তালিকা  স্বর  ষড়জ (সা)  ঋষভ (রে)  গান্ধার (গা)  মধ্যম (মা)  পঞ্চম (পা)  ধৈবত (ধা)  নি (স্বর)   তথ্যসূত্র   বিষয়শ্রেণী:কর্নাটকী সঙ্গীত বিষয়শ্রেণী:হিন্দুস্তানি সঙ্গীত
থাম্ব|১৯৩৫ সালে মেডেন কাসল।  লৌহযুগ পাহারী দুর্গ প্রথম নির্মিত ৬০০ খ্রিস্টপূর্বে। দুর্গপ্রাকার ফৌজদারি সামরিক নির্মাণ, বা ভবন যা যুদ্ধের সময় কোন অঞ্চলের প্রতিরক্ষার জন্য নকশা করা এবং যুদ্ধশান্তির সময় রাজ্যে সুরক্ষা মজবুত করার জন্য ব্যবহৃত হয়। হাজার হাজার বছর ধরে, মানুষের ক্রমবর্ধমান জটিল নকশাগুলির মধ্যে সুরক্ষামূলক কাজগুলি তৈরি করেছে।  ল্যাটিন fortis ("শক্তিশালী") এবং facere ("করা") শব্দটি থেকে উদ্ভূত হয়।  প্রাচীন ঐতিহাসিক কাল থেকে আধুনিক সময়ে, প্রায়ই কোন বহিরাক্রমণ এবং আগ্রাসনের চিরস্থায়ী বিশ্বে, শহরের টিকে থাকার জন্য প্রতিরক্ষামূলক প্রাচীর প্রায়ই প্রয়োজন হয়। সিন্ধু সভ্যতার কিছু জনবসতি, হল প্রথম ছোট শহর, যেগুলিতে দুর্গপ্রাকার করা হয়। প্রাচীন গ্রীসে,  মাইসিনের প্রাচীন স্থানের মত (তার 'সাইক্লোপিয়ান' দেয়ালের বিশাল পাথরের ব্লকের জন্য বিখ্যাত), মাইসিনিয়ান গ্রিসে বড় পাথরের দেয়াল তৈরি করা হয়েছিল। একটি গ্রিক ফ্রৌরিয়ান, সেনাছাউনি হিসাবে ব্যবহৃত দুর্গপ্রাকার ভবনগুলি, রোমান castellum বা ইংরেজি দুর্গের সমতুল্য। এই নির্মাণ মূলত রাজ্যের বিপদ হতে পারে এমন নির্দিষ্ট রাস্তা, গিরিপথগুলি এবং জমি পাহারা দেওয়ার জন্য একটি প্রহরা মিনারের উদ্দেশ্যে ব্যবহৃত। প্রকৃত দুর্গ থেকে ছোট হলেও এগুলি সীমান্তে নজরদারি ও একটি প্রকৃত দৃঢ় অবস্থান বজায় রাখার পরিবর্তে সীমান্ত রক্ষী হিসেবে কাজ করে।  থাম্ব|কনস্টান্টিনোপলেতে রোমানদের থিওডোসিয়ান প্রাচীরের পরিকল্পনা। প্রাচীরটি কামান-আবদ্ধ পাথর ব্যবহার করে নির্মিত, যেটি সাধারণভাবে রোমান শহরগুলোকে সুরক্ষিত করার জন্য ব্যবহৃত উপাদান। রোমানরা তাদের শহরগুলোকে কামানে ঘেরা পাথরের দেয়ালের সাথে দৃঢ় করে তুলেছিল। এইগুলির মধ্যে সবচেয়ে বিখ্যাত, রোমের অন্যত্র আংশিক অবশিষ্টাংশ সহ যার বেশিটি আজো বিদ্যমান, অরলিয়ান প্রাচীর এবং কনস্টান্টিনোপল এর থিওডোসিয়ান প্রাচীরসমূহ। এইগুলি বেশিরভাগই শহরের প্রবেশদ্বার, যেমন ট্রায়ারের পোর্টা নিগ্রা অথবা লিন্কন এ নিউপোর্ট আর্ক। হাড্রিয়ানের প্রাচীর ১২২ খ্রিস্টাব্দে রোমান সম্রাট হাদ্রেনের (৭৬-১৩৮ খ্রিস্টাব্দ) একটি ভ্রমণের পরে, রোমান সাম্রাজ্যের দ্বারা নির্মিত হয়েছিল, বর্তমানে যার প্রস্থ জুড়ে উত্তর ইংল্যান্ড।   ভারত  ভারতে অন্য যে কোনও দেশের তুলনায় অনেক বেশি দুর্গ রয়েছে, যেগুলি সর্বশেষ প্রস্তর যুগ এবং ব্রিটিশ রাজের মধ্যবর্তী সময়ে নির্মিত হয়েছিল। "দুর্গ" শব্দটি ভারতের সকল প্রাচীন দুর্গগুলির জন্য ব্যবহৃত হয়। ভারত বর্তমানে ১৮০ টিরও বেশি দুর্গ রয়েছে, যার মধ্যে ৭০ টিরও বেশি দুর্গগুলির মালিকানা রয়েছে মহারাষ্ট্র রাজ্যের, যেগুলি দুর্গ্‌ নামেও পরিচিত,Durga is the Sanskrit word for "inaccessible place", hence "fort"{{Nossov, 2012, page=8}}|শিরোনাম= অনুপস্থিত বা খালি (সাহায্য) তাদের বেশিরভাগই মারাঠা রাষ্ট্রের প্রতিষ্ঠাতা শিবাজী দ্বারা নির্মিত। ভারতে বড় বড় দুর্গগুলি বেশিরভাগ উত্তর ভারতে। সবচেয়ে উল্লেখযোগ্য দুর্গগুলি হল দিল্লিতে লাল কেল্লা, আগ্রার লাল কেল্লা, রাজস্থানের চিতোর ফোর্ট এবং মেহেরানগড় দুর্গ, রণথম্বোর দুর্গ এবং মধ্য প্রদেশের গোয়ালিয়র ফোর্ট।|শিরোনাম= অনুপস্থিত বা খালি (সাহায্য)   আরো দেখুন    সীমান্ত বেড়া  Castra  Cavin  সিটাডেল  উপকূলীয় দুর্গপ্রাকার  প্রতিরক্ষামূলক প্রাচীর  হেসকো বাস্টান  কুরুয়া, একটি জাপানি দুর্গ প্রাচীর  দুর্গপ্রাকারগুলির তালিকা  দুর্গগুলির তালিকা  সেনাবাহিনীর ঘাঁটি   নোটস    তথ্যসূত্র     বিষয়শ্রেণী:শিরোনামহীন উদ্ধৃতিসহ পাতা বিষয়শ্রেণী:কেল্লা বিষয়শ্রেণী:দুর্গপ্রাকার বিষয়শ্রেণী:সামরিক স্থাপনা
জেরার্ডো রোমেরো (জন্ম ১৯০৬, মৃত্যুর তারিখ অজানা) ছিলেন একজন প্যারাগুয়ের ফুটবল ফরোয়ার্ড যিনি ১৯৩০ ফিফা বিশ্বকাপে প্যারাগুয়ের হয়ে খেলেছিলেন।1930 FIFA World Cup Uruguay  তিনি ক্লাব লিবারতাদের হয়েও খেলেছেন।   তথ্যসূত্র    বহিঃসংযোগ    ফিফা প্রোফাইল  বিষয়শ্রেণী:মৃত্যুর সাল অনুপস্থিত বিষয়শ্রেণী:১৯৩০ ফিফা বিশ্বকাপের খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:প্যারাগুয়ের আন্তর্জাতিক ফুটবলার বিষয়শ্রেণী:প্যারাগুয়ীয় ফুটবলার বিষয়শ্রেণী:১৯০৬-এ জন্ম বিষয়শ্রেণী:ক্লাব লিবের্তাদের ফুটবলার বিষয়শ্রেণী:পুরুষ ফুটবল ফরোয়ার্ড
ডর্টমুন্ড (;  ; ) হচ্ছে নর্ডরাইন-ভেস্টফালেন রাজ্যের একটি  স্বাধীন শহর।  শহরটি এ রাজ্যের মধ্যে অবস্থিত এবং এটিকে প্রশাসনিক,বাণিজ্যিক এবং সাংস্কৃতিক এলাকা হিসেবে বিবেচনা করা হয়। জনসংখ্যার দিকক থেকে এটি জার্মানির ৮ম বৃহত্তম শহর। জনসংখ্যা ও আয়তনের হিসেবে এটিকে বড় শহর হিসেবে বিবেচনা করা হয়।  এটি  ৮৮২ সালে প্রতিষ্ঠিত হয়।Wikimedia Commons: First documentary reference to Dortmund-Bövinghausen from 882, contribution-list of the Werden Abbey (near Essen), North-Rhine-Westphalia, Germany ১৩-১৪ শতকের মাঝামাঝিতে এটি রাইনের প্রধান শহর ছিলো।  ১৯৭০ এর সময়ে এটি ছিল জার্মানির সবচেয়ে গুরুত্বপূর্ণ কয়লা,লৌহ এবং বিয়ার এর ক্ষেত্র।  কয়লা এবং লৌহ শিল্পের উন্নয়নের পর থেকে এখানে জনসংখ্যা বাড়তে থাকে পরবর্তীতে এ শিল্পের জায়গায় স্থান পায় বায়োমেডিকেল প্রযুক্তি, মাইক্রো সিস্টেম প্রযুক্তি এবং সেবা শিল্প। ২০০৯ এ এই শহরটি 'নোড শহর'নামে খ্যাতি পায়।   ডর্টমুন্ড জার্মানির বিখ্যাত সংস্কৃতিপূর্ন এবং শিক্ষা এলাকা।  টেকনিক্যাল ইন্সটিটিউট অব ডর্টমুন্ড  এখানের একটি বিখ্যাত শিক্ষা প্রতিষ্ঠান। এখানে জার্মানির বিখ্যাত অনেক জাদুঘর রয়েছে।  অস্টওয়াল জাদুঘর ডর্টমুন্ডেরর বিখ্যাত একটি জাদুঘর।এখানের প্রাকৃতিক সৌন্দর্য বৈচিত্র্যপূর্ণ। অধিকাংশ এলাকায় মননোরম উদ্যান, জলজপথ, সবুজ ভূমি ইত্যাদি রয়েছে।  ইতিহাস  mini|center|600px|Kupferstich Matthäus Merians der Stadt Dortmund von 1647  অবস্থান ডর্টমুন্ড একটি স্বাধীন এলাকা এবং এটি রুহর এর বড় শহর। এমনকি এটি ইউরোপের বড় পৌর শহর গুলোর মধ্যে ও অন্যতম।  জলবায়ু ডর্টমুন্ড জলবায়ু এলাকায় অবস্থিত। শীতে অপেক্ষাজনক বেশি ঠান্ডা, গ্রীষ্মে বেশি গরম নয়। বার্ষিক তাপমাত্রা   এর মধ্যে অবস্থান করে। বার্ষিক বৃষ্টিপাতের পরিমাণ ।  জনসংখ্যা + বৃহদাকার প্রবাসিদের তালিকাজাতিয়তা  জনসংখ্যা (২০১৪)  ২২৯১৯  ৮৮২১  ৪১০৯  ৩৯৫১  ৩২২৮  ৩১০৬  ২৬৫৭  ২৪৭১  ২৪২২  ১৮৯৮ thumb|left|250px|১৪০০ শতকের পর থেকে জনসংখ্যা পরিবর্নের গ্রাফ চিত্র শিল্পায়নের যুগে এখানে কয়লা ও লৌহ শিল্পের বিস্তারের কারণে জনসংখ্যা দ্রুত বাড়তে থাকে।  তথ্যসূত্র  বহিঃসংযোগ     Official website  বিষয়শ্রেণী:ডর্টমুন্ড বিষয়শ্রেণী:স্বাধীন শহর বিষয়শ্রেণী:দ্বিতীয় বিশ্বযুদ্ধ বিষয়শ্রেণী:জার্মানির নগর বিষয়শ্রেণী:৮৮২-তে প্রতিষ্ঠিত বিষয়শ্রেণী:ইউরোপের শহর বিষয়শ্রেণী:৮৮২-এ প্রতিষ্ঠিত